เรื่องร้องเรียน: แจ้งรอบที่ 4 ร้านใช้ทางเท้าเป็นที่จอดรถ เคสเดิม ๆ เวลาเดิม ๆ
การดำเนินการของเจ้าหน้าที่: เมื่อเวลา 11.00 น. ฝ่ายเทศกิจได้ดำเนินการตรวจสอบบริเวณดังกล่าว ปรากฏว่าไม่พบรถยนต์จอดบนทางเท้า จึงดำเนินการสอบถามเจ้าของอาคารบริเวณที่รถยนต์จอดที่ปรากฏในภาพ เบื้องต้นเจ้าของอาคารชี้แจงว่ามิใช่รถของตนหรือลูกค้าของร้าน ทั้งนี้เจ้าหน้าที่ได้ประชาสัมพันธ์ขอความร่วมมือเจ้าของอาคารขอมิให้นำรถยนต์มาจอดบนทางเท้า เนื่องจากเป็นการกระทำความผิดตามพ.ร.บ.รักษาความสะอาดฯ พ.ศ.2535 มาตรา 17(2) จอดหรือขับขี่รถยนต์ รถจักรยานยนต์ บนทางเท้า ต้องระวางโทษปรับไม่เกิน 5,000 บาท เจ้าของอาคารรับทราบและจะปฏิบัติตามอย่างเคร่งคัด เจ้าหน้าที่ได้ดำเนินการจัดทำหนังสือเชิญพบเพื่อให้ถ้อยคำข้อเท็จจริงกับผู้ครอบครองรถยนต์เพื่อมารับทราบการกระทำผิดดังกล่าว เจ้าหน้าที่จะดำเนินการกวดขันบริเวณดังกล่าวอย่างสม่ำเสมอต่อไป
ความเห็นของผู้แจ้ง: มีทุกวันช่วง 17:00-21:00 ขับสวนคนเดินเท้าขึ้นไปจอด เดี๋ยวผมจะส่งแจ้งไปเรื่อย ๆ ดูว่ากี่ครั้งจะแก้ปัญหาได้ครับ ขอบคุณเจ้าหน้าที่ ที่ช่วยกันทำทางเท้าให้น่าเดินครับ
พื้นที่: แขวงปากคลองภาษีเจริญ เขตภาษีเจริญ กรุงเทพมหานคร